
Σωστή διατροφή και σωματική άσκηση μετά τα 60 επιβραδύνουν τη γήρανση 
Η υιοθέτηση ενός σωστού τρόπου διατροφής σε συνδυασμό με την καθημερινή άσκηση, συνιστούν παράγοντες που μπορούν να επιβραδύνουν τις βιολογικές διεργασίες που συνδέονται με τη γήρανση. 
Το παραπάνω συμπέρασμα προκύπτει από την ενημερωτική συζήτηση στο ΚΑΠΗ του Δήμου Κιλκίς, που πραγματοποιήθηκε την περασμένη εβδομάδα, με επιμέλεια της νοσηλεύτριας Σοφίας Ιωαννίδου, με θέμα  "Μύθοι και Αλήθειες για την υγεία μετά τα 60".  
Στη συνάντηση συζητήθηκαν ζητήματα σχετικά με την πρόληψη, τη διατροφή, την άσκηση, τη μνήμη και την καθημερινή φροντίδα της υγείας, καταρρίπτοντας συνηθισμένους μύθους που έχουν επικρατήσει και βάζοντας ψηλά τις αλήθειες.  
Η θερμή ανταπόκριση και η ενεργή συμμετοχή των ωφελούμενων επιβεβαίωσαν την αξία τέτοιων πρωτοβουλιών για την ενημέρωση και την προαγωγή της δημόσιας υγείας. 
